དེར་ཡང་བོང་སྟག་ཚོ་བ་བཅོ་བརྒྱད་ཀྱི་ཡ་གྱལ་ནག་བཟའ་ཞེས་པའི་སའི་ཆ་རུ་ཡུལ་མི་ལྷ་འབངས་རྣམས་ཀྱི་རེ་མོས་བཞིན་འབྲུག་ཁྱུང་སྔགས་ཁང་མདོ་སྔགས་བཤད་སྒྲུབ་དར་རྒྱས་གླིང་གསར་དུ་ཕྱག་འདེབས་མཛད་ནས་གཙུག་ལག་ཁང་དང་།མཆོད་རྟེན་སོགས་རྟེན་དང་བརྟེན་པར་བཞེངས་པར་མཛད་ཅིང་།དེ་བཞིན་དུ་སྐུ་གོང་མས་ཞབས་ཀྱིས་བཅགས་ཤིང་བྱིན་གྱིས་བརླབས་པའི་བ་དམ་ཞེས་པའི་སའི་ཆ་རུ་ཡང་སྒོ་མེ་སྔགས་ཁང་བསམ་གཏན་ཨེ་ཝཾ་གླིང་སླར་གསོ་དང་ཆོས་སྒོ་གསར་དུ་ཕྱེས་ཏེ།དགོན་བདག་གི་ལས་དང་ཁུར་བོ་ཁོང་གཅིག་པུས་ཞལ་བཞེས་གནང་ནས་ཆོས་སྡེ་དེ་དག་ལ་རེས་མོས་སུ་ཕེབས་ཏེ་དངོས་དང་རྒྱུད་ཀྱི་སྒོ་ནས་སོ་མ་གསར་བཞེངས་དང་ཉམས་པར་སླར་གསོ་མཛད་དེ་ཚོགས་དང་ཆོས་ཐོག་ཚུལ་བཞིན་བཙུགས།